text: Nye vejarbejdstider på sønderjyske motorvej
  19 august 2010 kl. 08.18
  Få et overblik over det igangværende vejarbejde på sønderjyske motorvej.
  I forbindelse med asfaltarbejdet på den sønderjyske motorvej mellem frakørsel 65 og rasteplads Ustrup er der sket en ændring af udførelsesplanen, således at antallet af dage, hvor dele af motorvejsstrækningen vil være indsnævret, reduceres.
  Belægningsarbejdet i nordgående retning mellem rampeanlæg 68 ved Vojens og rampeanlæg 65 ved Kolding Syd vil udelukkende blive udført som natarbejde. Arbejdet gennemføres i foråret 2011.
  
  Arbejdstidspunkter:
  Etape 2 vil foregå i det nordgående spor mellem tilslutningsanlæggene  Haderslev S og  Haderslev N. Grundet udskiftningen af dilatationsfugerne på Christiansdalbroen, er det ikke muligt at åbne ramperne i weekenden. Fra- og tilkørselsramperne  Vojens i nordgående retning vil derfor være spærret i hele arbejdsperioden.
  Etape 3 i det nordgående spor mellem tilslutningsanlæggene  Vojens og  Christiansfeld og Etape 4 i det nordgående spor mellem tilslutningsanlæggene  Haderslev N og  Kolding S vil foregå som natarbejde foråret 2011.
  Etape 5 vil foregå i det sydgående spor mellem tilslutningsanlæggene  Haderslev N og  Haderslev S. Grundet udskiftningen af dilatationsfugerne på Christiansdalbroen, er det ikke muligt at åbne ramperne i weekenden. Fra- og tilkørselsramperne  Vojens i sydgående retning vil derfor være spærret i hele arbejdsperioden.
  Etape 6 vil foregå i det sydgående spor mellem tilslutningsanlæggene  Vojens og  Haderslev S. Tankanlægget/rastepladsen Ustrup Vest sydgående retning, vil være lukket i arbejdsperioden.
  Etape 7 vil foregå i det nordgående spor mellem tilslutningsanlæggene  Haderslev S og  Vojens. Tankanlægget/rastepladsen Ustrup Øst nordgående retning, vil være lukket i arbejdsperioden.
  